2. tramvaju maršruts (Rīga)

**2. tramvaju maršruts** bija Rīgas sabiedriskā transporta tramvaju maršruts, kas kursēja no Stacijas laukuma līdz Tapešu ielai Dzirciema apkaimē, Kurzemes rajonā.

Virziena **Stacijas laukums** — **Tapešu iela** kopējais garums bija 7,001 km, bet virziena **Tapešu iela** — **Stacijas laukums** kopējais garums bija 7,749 km.

Gan darbdienās, gan brīvdienās pa 2. tramvaju maršrutu kursēja tikai 2 sastāvi, kuri pavisam veic 56 reisus (11.2022).

2. tramvaju maršrutu apkalpoja RP SIA "Rīgas satiksme" 3. tramvaju depo. No  maršrutā kursēja tikai vienvagona tramvaji, izņemot vienu tramvaju darbdienās. Šo praksi atcēla pandēmijas dēļ (11.2022), un daži tramvaji tika nodoti metāllūžņos.

## Vēsture
Maršruts izveidots 1947. gadā kā patstāvīgs maršruts. Sākotnējais maršruts bija no Brasas līdz Radio ielai, bet 1951. gadā tas pagarināts līdz Zasulaukam. 1958. gadā, kad uzcēla Brasas pārvadu, to pagarināja līdz Čiekurkalnam.

1978. gadā tas kursēja no Centrāltirgus līdz Tapešu ielai, bet 1979. gadā pagarināts līdz tagadējai Ropažu ielai. Tomēr 1992. gadā maršruts atkal saīsināts līdz Centrāltirgum.

No 2022. gada 6. jūnija līdz 20. jūnijam sakarā ar Prāgas ielas pārvada slēgšanu *[[Rail Baltica]]* būvdarbu dēļ maršrutu novirzīja pa 13. janvāra ielu līdz galapunktam "Stacijas laukums" Radio ielā. Otrreiz šādas izmaiņas bija spēkā no 2022. gada 11. jūlija līdz 29. jūlijam, bet trešoreiz no 2023. gada 6. marta, kad maršrutu virzienā uz Stacijas laukumu abos virzienos novirzīja pa Centrāltirgus ielu. Kopš 6. jūnija maršruta tramvajs kursē pa 13. janvāra ielu, sakarā ar sliežu remontu un *Rail Baltica* dēļ.

2024. gada 18. jūlijā RDĀMD Pasažieru komercpārvadājumu licencēšanas komisija lēma slēgt oficiālo pamatmaršrutu "Centrāltirgus — Tapešu iela" un apstiprināt maršrutu "Stacijas laukums — Tapešu iela", kas faktiski kursēja kā pagaidu maršruts jau no 2023. gada 6. marta, kā jauno 2. tramvaja pamatmaršrutu. Tāpat komisija lēmusi, ka tramvaji vairs nestāvēs 2—6 minūtes pie Zasulauka stacijas, jo Tapešu ielas galapunktā izbūvēta infrastruktūra, kas nodrošina tramvaja vadītāju pamatvajadzības.

2024. gada 30. un 31. jūlijā tramvaji kursēja saīsinātā maršrutā no Stacijas laukuma līdz Zasulauka stacijai sakarā ar vētras radītiem kontakttīkla bojājumiem Tapešu ielā.

No 2025. gada 1. maija maršrutu pagarināja līdz Mīlgrāvim un pārnumurēja par 8. tramvaju, kas būtībā ir iepriekšējo 2. un 5. tramvaja maršrutu savienojums.

Pēdējais 2. maršruta tramvajs Tapešu ielā pienāca 30. aprīlī plkst. 23:44 ar ritošā sastāva numuru 31139+31141.

## Maršruts
[thumb|200px|2. maršruta tramvajs [Zasulauks|Zasulauka galapunktā]]
[thumb|200px|2. maršruta tramvajs [Tapešu iela (Rīga)|Tapešu ielas lokā]]
[thumb|200px|2. maršruta tramvajs [Aleksandra Grīna bulvāris|Aleksandra Grīna bulvārī]]
[thumb|200px|2. maršruta tramvajs [11. novembra krastmala|11. novembra krastmalā]]
[thumb|200px|2. maršruta tramvajs [Margrietas iela|Margrietas ielā]]
thumb|200px|2. maršruta tramvajs uz Akmens tilta
[thumb|200px|2. maršruta tramvajs [Tapešu iela|Tapešu ielā]]

Virzienā **Stacijas laukums** — **[[Tapešu iela]]** tramvaji brauca pa šādām ielām: Radio iela, 13. janvāra iela, 11. novembra krastmala, Akmens tilts, Uzvaras bulvāris, Slokas iela, Aleksandra Grīna bulvāris, Bāriņu iela, Mazā Nometņu iela, Margrietas iela, Kuldīgas iela un Tapešu iela.

thumb|2. tramvaja maršruts līdz 2023. gada 6. martam (oficiāli slēgts 2024. gada 18. jūlijā).
Virzienā **Tapešu iela** —**Stacijas laukums** tramvaji brauca pa šādām ielām: Tapešu iela, Kuldīgas iela, Mazā Kuldīgas iela, Margrietas iela, Mazā Nometņu iela, Bāriņu iela, Aleksandra Grīna bulvāris, Slokas iela, Uzvaras bulvāris, Akmens tilts, 11. novembra krastmala, 13. janvāra iela, Aspazijas bulvāris, Radio iela.

## Pieturvietas
thumb|200px|2. tramvajs starp Elvīras ielu un Zasulauka galapunktu2. tramvaju maršrutā pavisam kopā bija 34 pieturas. Virzienā **[[Stacijas laukums (Rīga)|Stacijas laukums]]** — **[[Tapešu iela]]** bija 17 pieturas, bet virzienā **Tapešu iela** — **Stacijas laukums** bija 17 pieturas.

## Maršruts ar mainītu virzienu
Virzienā **3. tramvaju depo ([[Fridriķa iela|Fridriķa ielā]])** — **[[Stacijas laukums (Rīga)|Stacijas laukums]]**  tramvaji brauca pa šādām ielām: Latgales iela, Īsā iela, Mazā Krasta iela, Lastādijas iela,  Centrāltirgus iela, Prāgas iela, 13. janvāra iela, Aspazijas bulvāris, Krišjāņa Barona iela un Radio iela.

Virzienā **Stacijas laukums** — **3. tramvaju depo (Fridriķa ielā)** tramvaji brauca pa šādām ielām: Radio iela, 13. janvāra iela, Prāgas iela, Centrāltirgus iela, Lastādijas iela, Mazā Krasta iela, Īsā iela un Latgales iela.

## Maršruta ar mainītu virzienu pieturvietas
thumb|200px|2. tramvaju maršruta līnija pie Elvīras ielas
[thumb|200px|2. tramvaja līnija Tapešu ielā, pa labi [dzelzceļa līnija Torņakalns—Tukums II un dzelzceļa līnija Zasulauks—Bolderāja.]]
Virzienā **3. tramvaju depo ([[Fridriķa iela|Fridriķa ielā]])** — **[[Stacijas laukums (Rīga)|Stacijas laukums]]** bija 10 pieturas.

Bet virzienā **Stacijas laukums** — **3. tramvaju depo (Fridriķa ielā)** bija 10 pieturas.

### Agrākie pieturvietu nosaukumi

* Valguma iela (pārdēvēta par *Nacionālā bibliotēka*)
* Radiorūpnīca (pārdēvēta par *Jaunsaules iela*)
* Slokas iela (virzienā uz Stacijas laukumu pārdēvēta par *A. Grīna bulvāris*, virzienā uz Tapešu ielu - par *Uzvaras parks*)

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Piezīmes un atsauces

### Atsauces

## Ārējās saites
* www.rigassatiksme.lv
* Tramvaju maršruts Nr.2 Stacijas laukums - Tapešu iela (Pēdējā diena) + Informators
* Tramvaju maršruts Nr.2 Tapešu iela - Stacijas laukums (Pēdējā brīvdiena, kad kursē 2. tramvaja maršruts...) 
* Pilnā 2. tramvaju maršruta video Stacijas laukums - Tapešu iela (2023. gads)
* 
* 
* 
* 
* 
*